Alfonso Vilachá

Alfonso Vilachá Rodríguez, nado en Cartelle en 1949, é un adestrador de fútbol galego.

 Traxectoria 
De profesión mestre, e técnico nacional de fútbol. Adestrou o CD Arenteiro, entre outros clubs. O seu momento máis destacado sucedeu na tempada 1995-96, cando codirixiu o CD Ourense, a canda Antonio Teixidó. O club ourensanista xogaba en Segunda División española.

É membro dunha familia moi vinculada ao fútbol en Ourense. O finado de seu irmán José, a quen lle dicían Piño Vilachá, foi presidente do FC Outomuro durante 25 anos, e levou o servizo de cafetería do estadio do Couto, en Ourense. O curmán, Pepe Vilachá, tamén é adestrador de fútbol e dirixiu o CD Lemos e o Verín CF, entre outros; finalmente o fillo deste último, Juanjo Vilachá, foi adestrador da Barbadás, do Arnoia ou do Antela, entre outros.

En política, figurou nas listas municipais do PSdeG ás eleccións locais de 2011 en Ourense e non saíu elixido concelleiro. Porén, un ano máis tarde, e logo da dimisión do que ata daquela fora alcalde, Francisco Rodríguez, no marco da operación Pokémon, accedeu ao pleno ourensán.

 Obra 
 Fútbol base de la escuela a la transición (1992).
 Disfruta entrenando (1994).
 Manual de fútbol base; educar, disfrutar y enseñar (2001).
 Fútbol. Aprender y disfrutar jugando. Con prólogo de Vicente del Bosque (2003).

Categoría:Adestradores de fútbol de Galicia
Categoría:Adestradores do CD Ourense
Categoría:Escritores de Galicia en lingua castelá
Categoría:Nados en Cartelle
Categoría:Nados en 1949
Categoría:Adestradores do CD Arenteiro
Categoría:Personalidades de Galicia sen imaxes
Categoría:Concelleiros de Ourense